ประกาศคณะกรรมการควบคุมการขนส่งทางบกกลาง ฉบับที่ 1876 (พ.ศ. 2551) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 1 ในเขตกรุงเทพมหานครและจังหวัดที่มีเส้นทางต่อเนื่อง สายที่ 547 สถาบันเทคโนโลยีราชมงคลวิทยาเขตศาลายา-สะพานกรุงเทพ-สถานีขนส่งผู้โดยสารกรุงเทพฯ (จตุจักร) เป็น มหาวิทยาลัยเทคโนโลยีราชมงคลรัตนโกสินทร์-สะพานกรุงเทพ-สถานีขนส่งผู้โดยสารกรุงเทพฯ (จตุจักร) และปรับปรุงรายละเอียดเส้นทางจากแยกราชประสงค์ถึงอนุสาวรีย์ชัยสมรภูมิ

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๘๗๖ (พ.ศ. ๒๕๕๑)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๑ ในเขตกรุงเทพมหานครและจังหวัดที่มีเส้นทางต่อเนื่อง
สายที่
๕๔๗ สถาบันเทคโนโลยีราชมงคลวิทยาเขตศาลายา-สะพานกรุงเทพ-
สถานีขนส่งผู้โดยสารกรุงเทพฯ
(จตุจักร) เป็น
มหาวิทยาลัยเทคโนโลยีราชมงคลรัตนโกสินทร์-สะพานกรุงเทพ-สถานีขนส่งผู้โดยสารกรุงเทพฯ
(จตุจักร)
และปรับปรุงรายละเอียดเส้นทางจากแยกราชประสงค์
ถึงอนุสาวรีย์ชัยสมรภูมิ[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๔๐๑ (พ.ศ. ๒๕๔๖) ประกาศ ณ วันที่ ๒๒ กันยายน ๒๕๔๖ กำหนด (ปรับปรุง)
เส้นทางสำหรับการขนส่งประจำทางด้วยรถโดยสาร หมวด ๑
ในเขตกรุงเทพมหานครและจังหวัดที่มีเส้นทางต่อเนื่อง สายที่ ๕๔๗ พุทธมณฑล-สะพานกรุงเทพ-สถานีขนส่งผู้โดยสารกรุงเทพฯ
(จตุจักร) เป็น สถาบันเทคโนโลยีราชมงคลวิทยาเขตศาลายา-สะพานกรุงเทพ-สถานีขนส่งผู้โดยสารกรุงเทพฯ
(จตุจักร) นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง
ในการประชุมครั้งที่ ๖/๒๕๕๑ เมื่อวันที่ ๘ เมษายน ๒๕๕๑ จึงให้กำหนด (ปรับปรุง)
เส้นทางสำหรับการขนส่งประจำทางด้วยรถโดยสารหมวด ๑
ในเขตกรุงเทพมหานครและจังหวัดที่มีเส้นทางต่อเนื่อง สายที่ ๕๔๗
สถาบันเทคโนโลยีราชมงคลวิทยาเขตศาลายา-สะพานกรุงเทพ-สถานีขนส่งผู้โดยสารกรุงเทพฯ
(จตุจักร) เป็น มหาวิทยาลัยเทคโนโลยีราชมงคลรัตนโกสินทร์-สะพานกรุงเทพ-สถานีขนส่งผู้โดยสารกรุงเทพฯ
(จตุจักร) และปรับปรุงรายละเอียดเส้นทางจากแยกราชประสงค์ ถึงอนุสาวรีย์ชัยสมรภูมิ
โดยให้ใช้รายละเอียดเส้นทางดังต่อไปนี้

สายที่
๕๔๗ มหาวิทยาลัยเทคโนโลยีราชมงคลรัตนโกสินทร์-สะพานกรุงเทพ-
สถานีขนส่งผู้โดยสารกรุงเทพฯ
(จตุจักร)
จากมหาวิทยาลัยเทคโนโลยีราชมงคลรัตนโกสินทร์ไปสถานีขนส่งผู้โดยสารกรุงเทพฯ
(จตุจักร)
เริ่มต้นจากมหาวิทยาลัยเทคโนโลยีราชมงคลรัตนโกสินทร์ ไปตามถนนพุทธมณฑลสาย ๕ แยกขวาไปตามทางหลวงชนบทหมายเลข
นฐ. ๔๐๐๖ แยกขวาไปตามถนนพุทธมณฑลสาย ๔ ผ่านพุทธมณฑล แยกซ้ายไปตามถนนเพชรเกษม
ผ่านตลาดบางแค แยกขวาไปตามถนนรัชดาภิเษก (ตอนล่าง) ข้ามสะพานกรุงเทพ
แยกซ้ายไปตามถนนเจริญกรุง แยกขวาไปตามถนนสีลม ถนนราชดำริ ถนนราชปรารภ
แยกซ้ายไปตามถนนราชวิถี ถึงอนุสาวรีย์ชัยสมรภูมิ แยกขวาไปตามถนนพหลโยธิน แยกซ้ายไปตามถนนกำแพงเพชร
กลับรถไปตามเส้นทางเดิม แยกซ้ายไปตามถนนกำแพงเพชร ๒ จนสุดเส้นทางที่สถานีขนส่งผู้โดยสารกรุงเทพฯ
(จตุจักร)
จากสถานีขนส่งผู้โดยสารกรุงเทพฯ (จตุจักร)
ไปมหาวิทยาลัยเทคโนโลยีราชมงคลรัตนโกสินทร์ เริ่มต้นจากสถานีขนส่งผู้โดยสารกรุงเทพฯ
(จตุจักร) ไปตามถนนกำแพงเพชร ๒ แยกซ้ายไปตามถนนกำแพงเพชร แยกซ้ายไปตามถนนพหลโยธิน
กลับรถบริเวณแยกลาดพร้าว ไปตามถนนพหลโยธิน ถึงอนุสาวรีย์ชัยสมรภูมิ ไปตามถนนพญาไท
แยกซ้ายไปตามถนนศรีอยุธยา แยกขวาไปตามถนนราชปรารภ แล้วไปตามเส้นทางเดิม
จนสุดเส้นทางที่มหาวิทยาลัยเทคโนโลยีราชมงคลรัตนโกสินทร์

ประกาศ
ณ วันที่ ๓๐ เมษายน พ.ศ. ๒๕๕๑
ปิยะพันธ์
 จัมปาสุต
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

ปริยานุช/ผู้จัดทำ
๓
กรกฎาคม ๒๕๕๑

[๑]
ราชกิจจานุเบกษา เล่ม ๑๒๕/ตอนที่ ๗๓ ง/หน้า ๑๔๗/๒๖ มิถุนายน ๒๕๕๑